دەزگای ھەواڵی ژن
دەزگای ھەواڵی ژن یان ژنھا (بە تورکی: Jin Haber Ajansı - JINHA، بە ئینگلیزی: Jin News Agency) ھەواڵنێرییەکی تایبەت بە ژنان بوو کە ناوەندی لە شاری ئامەدی باکووری کوردستان بوو. ئەم ھەواڵنێرییە لە ٨ی ئازاری ساڵی ٢٠١٢ی زایینی دامەزرابوو و یەکەمین ھەواڵنێریەک لە تورکیادا بوو کە نووسەران و کارمەندەکانی بەتەواوی ژن بوون. دەزگای ھەواڵی ژن لە ڕۆژی ٢٩ی تشرینی یەکەمی ٢٠١٦ بەپێی یاسای ژمارەی ٦٧٦ی تورکیا داخراو. ناوی دەزگاکە ژنھا لە وشەی کوردیی ژن وەرگیراوەتەوە و ژنانی کوردی باکوور ڕۆڵی ھەرە کاریگەریان لە دامەزرانی ھەبوو.

ئامانجی ژنھا ئەوە بوو کە زمانی پیاوانە و نێرینەی میدیایی فەرمی بشکێنێت و زۆرتر ھەواڵەکانی ژنان لە پێنووسی ھەواڵنێرانی ژن کۆ و بڵاو بکاتەوە. لە پێناوی داشکاندنی تێگەیشتنی نێرینە، ناوی دووەمییان سڕاندبوو و بۆ نووسەران تەنیا ناوی بچۆکیان بەکاردەھێناو.

ئاژانسی ھەواڵی نوو-ژن چالاکییەکانی ئەم ھەواڵنێرییە بەردەوام دەکات کە لە ڕۆژی ٦ی کانونی دووەمی ٢٠٢١ دەستی بە چالاکی کردووە.

ئەمانەش ببینە 
 ئاژانسی ھەواڵی فرات
 ئاژانسی ھەواڵی دیجلە
 ئاژانسی ھەواڵی ھاوار
 ڕۆژنیوز
 ئاژانسی ھەواڵی نوو-ژن

بەستەرە دەرەکییەکان 
 ئاژانسی ژن نیوز

سەرچاوەکان 

ھەواڵنێرییە کوردییەکان
ڕێکخراوەکان، دامەزرانی ٢٠١٢
وێبگە کوردییەکان